# Llengua caddo

El caddo és l'única llengua supervivent de les llengües caddo meridionals. És parlada per uns pocs membres de Nació Caddo d'Oklahoma. Actualment, només resten uns 25 parlants ancians, cap dels quals és monolingüe caddo, cosa que fa del caddo una llengua amenaçada. El caddo té diversos dialectes mútuament intel·ligibles; alguns dels dialectes més prominents són kadohadacho, hasinai, hainai, natchitoches i yatasi. Actualment els dialectes més utilitzats són hasinai i hainai. El caddo està emparentat lingüísticament amb els membres de la família caddo septentrional, que inclou les llengües pawnee-kitsai (keechi) (arikara, kitsai, i pawnee) i wichita. El kitsai està extingit, i el pawnee, arikara, i wichita cadascuna té un nombre menor de parlants supervivents que el caddo. Una altra llengua, l'adai, s'especula que pot haver estat una llengua caddo, però a causa de l'escassetat de documentació i tractar-se d'una llengua extingida, aquesta connexió no és concloent, i l'adai es considera generalment una llengua aïllada.

## Ús i esforços de revitalització de la llengua

Des de 2012 la Nació Caddo oferix classes setmanals de la llengua; també es poden aconseguir CDs de la llengua, un llibre il·lustrat i una web d'aprenentatge online. Des de 2010 hom pot aconseguir una aplicació caddo per a telèfons android.
La nació Caddo fa un esforç considerable per guardar l'idioma caddo. La fundació Kiwat Hasinay ('Llar Caddo'), situada a la llar tribal de Binger a l'estat d'Oklahoma, ofereix regularment classes de llengua caddo, a més publica diccionaris, glossaris i altres recursos lingüístics caddo. També han fet un projecte a llarg termini de tractar de registrar en arxius digitals les tradicions orals caddo, que són una part important de la cultura caddo.

## Fonologia
### Consonants

El caddo té 19 consonants contrastives, que és un inventari de consonants de mida normal. És una cosa inusual, ja que no té consonants Laterals. Els símbols IPA per a les consonants caddo es donen a continuació:
| | | Bilabial | Alveolar | Palatal | Velar | Glotal |
| Nasal | Nasal | m | n | | | |
| Oclusiva | Sorda | p | t | | k | ʔ |
| Oclusiva | Sonora | b | d | | | |
| Oclusiva | Ejectiva | | tʼ | | kʼ | |
| Africada | Sorda | | ts | tʃ | | |
| Africada | Ejectiva | | tsʼ | tʃʼ | | |
| Fricativa | Fricativa | | s | ʃ | | h |
| Aproximant | Aproximant | | | j | w | |
El caddo també compta amb geminació contrastiva (allargament) de consonants, que s'indica generalment en l'ortografia per una doble lletra; per exemple /hɑ́ttih/ ‘dona’.

### Vocals

El caddo té tres vocals contrastives, /i/, /ɑ/ i /u/, i dues longituds vocàliques contrastives, llarga i curta, per un total de sis fonemes vocàlics.
| | Frontal | Central | Posterior |
| Alta | i iː | | u uː |
| Mitjana | | | |
| Baixa | | a aː | |

## Referències

* ↑ Cens dels EUA del 2000
* ↑ Llengua caddo referència a Ethnologue (16th ed., 2009)
* ↑ The Linguist List
* ↑ SIL International, 2009
* ↑ Caddo Nation, 2007
* 1 2 3 Native Languages of the Americas, 2011
* ↑ «Caddo Nation - Language». The Caddo nation. Arxivat de l'original el 2012-11-14. [Consulta: 30 octubre 2012].
* ↑ «The Caddo Language Learning Tool». Arxivat de l'original el 2012-05-15. [Consulta: 30 octubre 2012].
* ↑ «Caddo Language App Now Available on Android Market». alterNative Media. [Consulta: 30 octubre 2012].
* ↑ Kiwat Hasinay Foundation, 2005
* ↑ World Atlas of Language Structures Online

## Bibliografia

* Caddo Nation. 2007. Caddo Nation – Language Arxivat 2012-11-14 a Wayback Machine.. (20 d'octubre de 2011).
* Kiwat Hasinay Foundation. 2005. Kiwat Hasinay Foundation. (20 d'octubre de 2011).
* Melnar, Lynette R. 2004. Caddo Verb Morphology. Lincoln: University of Nebraska Press.
* Native Languages of the Americas. 2011. Caddo Language and the Caddo Indian Tribe (Kadohidacho, Hasinai, Hasinay). (20 d'octubre de 2011).
* World Atlas of Language Structures Online. Caddo. (20 d'octubre de 2011).

## Enllaços externs

* Kiwat Hasinay Foundation
* Caddo Alphabet PDF
* Kúhaʔahat Oklahoma! - Com dir "hola" en Caddo
* Caddo Indian Language (Hatsinai)
* OLAC resources in and about the Caddo language